
R E F E R A T   D E   A P R O B A R E
privind aprobarea Documentației Tehnico - Economice faza Studiu de Fezabilitate și a Indicatorilor Tehnico-Economici pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEȚUL HUNEDOARA”

În Strategia de Dezvoltare a Municipiului Brad unul dintre obiectivele specifice este politica privind problemele energetice, motiv pentru care Strategia Locală de Alimentare cu Energie Termică a municipiului Brad este un instrument important în elaborarea unei viziuni pe termen de cel puțin 7 ani care să definească evoluția viitoare a comunității, ținta spre care se va orienta întregul proces de planificare energetică.
Realizarea Strategiei Locale de Alimentare cu Energie Termică a municipiului Brad reprezintă unul din paşii cei mai importanţi care susţin continuitatea procesului de dezvoltare pentru următorii ani şi vizează perioada de programare 2017 - 2024.
 Acest demers are la bază stabilirea potenţialului resurselor energetice locale în scopul îmbunătăţirii condiţiilor de viaţă a locuitorilor.
	În prezent municipiul Brad are un sistem de alimentare centralizată cu energie termică compus din:
	- centrala termică de la Gura Braza;
	- rețele de transport agent termic primar;
	- puncte termice;
	- rețele de distribuție agent termic secundar și apă caldă de consum.
În momentul de față centrala termică  amplasată la intrarea în localitatea Crișcior, pe malul drept al râului Crișul Alb, la o distanță de cca. 5 km de municipiul Brad, funcționează pe combustibil lichid - păcură, producând agent termic apă fierbinte.
Creșterea prețului la păcură a generat creșterea tarifului energiei termice astfel încât, în prezent, s-a ajuns la un preț foarte mare pentru energia termică produsă, atingând valoarea de 766,46 lei/Gcal.
 Subvenția unitară  pentru consumatorii non - casnici  de 542,86 lei /Gcal, precum și cheltuielile  pentru încălzirea instituțiilor publice subordonate Primăriei Municipiului Brad sunt suportate  din bugetul local al Municipiului Brad.
             Pierderile majore de energie termică sunt înregistrate pe rețeaua magistrală de transport agent termic primar de la centrala termică Gura Braza până la intrarea în municipiul Brad, tronsonul respectiv având o lungime  considerabilă de aproximativ 5 km.
	Conform bilanțului termoenergetic aferent anului 2020, energia termică pierdută pe rețeaua magistrală reprezintă cca. 57% din pierderea totală de energie termică. 
[bookmark: _Hlk75939779][bookmark: _Hlk75939731]	Economia anuală de energie realizată prin eliminarea magistralei Gura Barza -Brad se estimează la 4.222 Gcal/an.
	De asemenea, rezultă că o măsură majoră necesară a fi aplicată constă în construirea unei centrale termice în  municipiul Brad, într-un nod corespunzător centrului de greutate al consumatorilor branșați la SACET.	
             Măsura cu efort financiar major, dar cu impact economic, energetic și social, constă în achiziționarea  unei centrale cu cogenerare, echipată cu arzătoare mixte păcură - gaz.                 
              În cazul centralelor cu cogenerare de înaltă eficiență, prin combinarea celor 2 procese (producerea simultană de energie electrică și termică) rezultă o transformare de până la 90% a energiei primare.
[bookmark: _Hlk75939681][bookmark: _Hlk63154754]              Prin construirea unei noi centrale termice în municipiul Brad se va obține o îmbunătățire a parametrilor de producere a agentului termic, ceea ce va spori gradul de confort în locuințe şi în spațiile publice deservite, precum și scăderea prețului la energia termică produsă. 
              În aceste condiții este necesară reconfigurarea sistemului de alimentare cu energie termică, prin construirea unui tronson nou de conducte preizolate care va realiza conexiunea noii centrale termice cu rețeaua actuală de transport a agentului termic.
    Proiectul nr. 1256/2021 supus  aprobării,  elaborat de S.C. Gevis Proteam S.R.L. Deva a fost promovat pentru construirea  unei centrale termice noi cu capacitatea de 15 Gcal/h, inclusiv anexe, grup  cogenerare de 2x175 kWe și a unui tronson de conducte de racord agent primar cu lungimea de 2x650 m la sistemul de distribuție a energiei termice.
        La CT BRAD s-au prevăzut lucrări pentru platforma betonata cu împrejmuire și poarta de acces, rigolă betonată carosabilă, drum de acces balastat, paratrăsnet cu tija metalica și legare la pământ, pichete PSI.
        De asemenea, se va avea în vedere construirea conductei de racord agent termic primar cu conducte preizolate Dn300/450mm (LCond~2x 0,65 km=l,3 km), montarea stâlpilor din beton armat și a grinzilor beton precomprimat, a reazemelor  fixe și mobile.
         Proiectul vizează realizarea următoarele obiective:
	- reducerea pierderilor tehnologice în rețelele de transport al agentului termic primar și în rețelele de distribuție la valori sub 15%;
	- atingerea randamentului energetic anual de cel puțin 80% pentru CT;
	- reducerea poluării, cu posibilitatea controlului reducerii noxelor si emisiilor poluante;
	- reducerea consumului de resurse energetice;
	- punerea în aplicare a cogenerării de înaltă eficiență și a termoficării centralizate eficiente pe întreg teritoriul localității;
	- introducerea sistemelor de automatizare și dispecerizare, astfel încât să poată fi asigurate monitorizarea și controlul permanent al funcționării instalațiilor în parametrii optimi, de la producere până la utilizator;
	- creșterea gradului de racordare in SACET, prin rebranșarea consumatorilor (debranșați total sau parțial) și prin racordarea noilor consumatori;
	- creșterea cantității de energie termica pentru încălzire si producere apă caldă menajeră;
	- scăderea prețului unitar a energiei termice;
	- scăderea cuantumului de subvenție pt. energia termica furnizata populației. 
[bookmark: _Hlk75940918]	Aceasta investiție va fi realizată de către Municipiul Brad prin Programul Termoficare care se implementează în perioada 2019 – 2027, program aprobat prin O.U.G. nr. 53/2019 privind aprobarea Programului multianual de finanțare a investițiilor pentru modernizarea, reabilitarea, retehnologizarea și extinderea sau înființarea sistemelor de alimentare centralizată cu energie termică a localităților și pentru  modificarea și completarea Legii serviciilor comunitare de utilități publice nr. 51/2006. 
	Cuantumul sumei alocate de la bugetul de stat pentru cofinanțarea proiectului  prin Programul Termoficare este în limita a 85% din valoarea cheltuielilor eligibile ale proiectului. 
[bookmark: _Hlk75940070]  Principalii indicatori tehnico-economici ai obiectivului de investiții mai sus amintit sunt: valoarea totală este de  32.530.374,62  lei cu TVA inclus, respectiv 27.352.275,85  lei fără TVA, din care  C+M =11.256.968,84 lei cu TVA inclus, respectiv 9.459.637,68 lei fără TVA .
[bookmark: _Hlk63364635]  Capacități fizice:
     1.  - construire centrală termică cu capacitatea termică totală de 15 Gcal/ (2 cazane cu arzătoare mixte pacură/gaz natural (2x5 Gcal/h),  1 cazan cu funcționare pe biomasă (1 x 5 Gcal/h), 1 cazan cu ulei diatermic (1 x 750 kW), grup cogenerare (2 x 175 kWe)- inclusiv anexe, gospodărie de combustibili, grup cogenerare 2x175 kWe;
     2. - construire conductă de racord agent termic primar cu conducte preizolate Dn300/450mm (LCond~2x 0,65 km=l,3 km);
     3. - durata de realizare a investiției este de 36 luni, din care durata pentru execuția  lucrărilor obiectivului este de 30 luni.
	  În contextul celor de mai sus am inițiat prezentul  proiect de hotărâre prin care am propus aprobarea Documentației Tehnico - Economice faza Studiu de Fezabilitate și a Indicatorilor Tehnico - Economici pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEȚUL HUNEDOARA” și-l supun spre dezbatere plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016  privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale  art.129 alin. 2  lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

